b'\n_START_ARTICLE_\nHino Nacional Brasileiro\n_START_PARAGRAPH_\nHino Nacional Brasileiro ("Brasilian kansallislaulu") on Brasilian kansallislaulun virallinen nimi. Usein lauluun viitataan my\xc3\xb6s sen alkusanojen mukaan nimell\xc3\xa4 Ouviram do Ipiranga. Laulun on s\xc3\xa4velt\xc3\xa4nyt Francisco Manoel da Silva jo vuonna 1822, jolloin maa itsen\xc3\xa4istyi Portugalista. Vuoteen 1890 maan kansallislauluna oli kuitenkin maan ensimm\xc3\xa4isen keisarin, Pedro I:n s\xc3\xa4velt\xc3\xa4m\xc3\xa4 Hino da Independ\xc3\xaancia ("Itsen\xc3\xa4isyyden hymni"). Vallankumouksen sy\xc3\xb6sty\xc3\xa4 keisarin vallasta ja maan muututtua tasavallaksi 1889 de Silvan is\xc3\xa4nmaallisesta laulusta tehtiin uusi kansallislaulu. Laulun portugalinkieliset sanat laati Joaquim Os\xc3\xb3rio Duque Estrada. De Silvan alkuper\xc3\xa4iss\xc3\xa4vellyst\xc3\xa4 on hieman sovitettu uudelleen. Vaikka laulu koostuu kahdesta osasta, k\xc3\xa4ytet\xc3\xa4\xc3\xa4n virallisissa yhteyksiss\xc3\xa4 vain ensimm\xc3\xa4ist\xc3\xa4._NEWLINE_Brasilia on Suomen lis\xc3\xa4ksi harvoja maita, joilla on k\xc3\xa4yt\xc3\xb6ss\xc3\xa4 my\xc3\xb6s erillinen lippulaulu, Hino \xc3\xa0 Bandeira.'